**** REPUBLIKA SLOVENIJA

**Služba vlade republike slovenije za razvoj in evropsko kohezijsko politiko**

**ORGAN UPRAVLJANJA**

**IZHODIŠČA ZA SPREMEMBO OPERATIVNEGA PROGRAMA ZA IZVAJANJE KOHEZIJSKE POLITIKE V PROGRAMSKEM OBDOBJU 2014-2020 IN VKLJUČITEV UKREPOV POBUDE REACT-EU**

**Različica spremembe Operativnega programa: 6.0**

Kazalo vsebine

[1. Uvod 3](#_Toc50273543)

[1.1 Vpliv epidemije COVID 19 v Republiki Sloveniji 5](#_Toc50273544)

[1.2 Izvedeni ukrepi za omilitev posledic COVID-19 v okviru OP 14-20 7](#_Toc50273545)

[1.3 Stanje izvajanja OP 14-20 na dan 31. 8. 2020 7](#_Toc50273546)

[2. React-EU 11](#_Toc50273547)

[2.1 Vsebinske podlage za koriščenje sredstev 11](#_Toc50273548)

[2.2 Ukrepi React-EU 12](#_Toc50273549)

[3. Sprememba OP 14-20 16](#_Toc50273550)

[3.1 Omejitve pri razporejanju pravic porabe 16](#_Toc50273551)

[3.2 Predlagane spremembe OP 14 - 20 16](#_Toc50273552)

[4. Prilagoditev kazalnikov okvira uspešnosti OP 14-20 23](#_Toc50273553)

[5. Ureditev kazalnikov in drugih povezanih vsebin v povezavi s spremembami izvajanja OP 14-20 zaradi COVID 19 30](#_Toc50273554)

[6. Zaključek 32](#_Toc50273555)

# Uvod

Služba vlade Republike Slovenije za razvoj in evropsko kohezijsko politiko v vlogi organa upravljanja, v skladu s pristojnostmi, ki izhajajo iz 125. člena Uredbe EU 1303/2013, predlaga izhodišča za spremembo Operativnega programa za izvajanje evropske kohezijske politike za programsko obdobje 2014-2020, različico 6.0 (v nadaljevanju: OP).

Spremembo OP narekujejo predvsem naslednji razlogi:

* Dodatna evropska sredstva iz naslova pobude React-EU, skladno s sprejetim dogovorom Evropskega sveta o večletnem finančnem okviru in instrumentu za okrevanje z dne 21. 7. 2020.
* Ustvarjanje pogojev za ključna cilja na področju evropske kohezijske politike, dosego zastavljenih (razvojnih) ciljev, kazalnikov in 100 % koriščenje evropskih sredstev veljavnega OP14-20.
* Ureditev kazalnikov in drugih povezanih vsebin za spremljanje odziva kohezijske politike na COVID-19 pandemijo (skladno z zahtevo EK).
* Prilagoditev kazalnikov za merjenje uspešnosti izvajanja OP 14-20 in s tem povezanih vsebin, kjer je to nujno potrebno in utemeljeno.

Pri tem je ključnega pomena hiter odziv in priprava formalnih podlag za koriščenje sredstev iz naslova pobude REACT-EU. Sloveniji so v okviru pobude React-EU predvidena dodatna sredstva v višini 312 mio evrov v stalnih cenah 2018 oziroma 333 mio EUR v tekočih cenah (natančen znesek bo izračunan naknadno na podlagi statističnih podatkov za države članice za leti 2020 in 2021). Končni datum upravičenosti izdatkov pri upravičencih za programsko obdobje 2014-2020 ostaja enak, torej 31.12.2023.

Iz tega razloga je nujna čimprejšnja priprava in potrditev spremembe OP 14 – 20, ki bo zagotovila formalne podlage za izdajo odločitev.

**Izhodišča za spremembo OP, različica 6.0, so pripravljena v dveh vsebinskih sklopih:**

1. **Utemeljitev in načrtovanje porabe dodatnih evropskih sredstev iz naslova pobude REACT-EU v okviru nove prednostni osi znotraj OP.**
2. **Sprememba veljavnega OP.**

Sprememba OP 14-20 bo omogočila koriščenje dodatnih sredstev, ki so zagotovljena v okviru pobude React-EU, kar bo imelo pozitiven učinek na odpravljanje posledic zaradi COVID 19 krize in krepitev posameznih sistemov ter blaženje posledic pri ljudeh, saj bodo sredstva uporabljena takoj in v skladu s potrebami in revizijo trenutnega programskega obdobja do leta 2023. iz tega razloga je potrebno hitro programiranje in hkrati tudi hiter prehod k izvedbi ukrepov. Pri spremembi OP je bila upoštevana tudi odločitev, ki je bila sprejeta na Evropskem svetu in govori o tem , da so upravičeni izdatki iz naslova React-EU vsi izdatki, ki so nastali po 1. februarju 2020.

K hitremu odzivu in hitri pripravi dokumenta sta nas z dopisom z dne 29.7.2020 pozvala tudi Evropska komisarja Elisa FERREIRA in Nicolas SCHMIT. Med drugim sta izpostavila, da je po političnem dogovoru, ki so ga pozdravile vse države članice o Večletnem finančnem okviru za obdobje 2021-2027 in o obnovi, ki jo bo omogočil načrt EU naslednje generacije - in ne glede na potrebo po potrditvi Evropskega parlamenta in postopku soodločanja o predlogu Komisije za React-EU - pomembno začeti priprave za učinkovito uporabo teh dodatnih naložbenih možnosti.

Glede vsebine ukrepov (naložb), ki naj bodo naslovljeni s sredstvi iz pobude React-EU, sta komisarka in komisar poudarila: » Kot del instrumentov EU nove generacije bo React-EU skušal premostiti vrzel med odzivom na krizne razmere, ki ga ponuja CRII, in dolgoročnim zelenim, digitalnim in prožnim okrevanjem, kot ga podpira kohezijska politika 2021 -2027. Osredotočil se bo na krepitev odpornosti zdravstvenih sistemov, ohranjanje in ustvarjanje delovnih mest, zlasti za mlade, podporo najrevnejšim v naši družbi ter zagotavljanje obratnega kapitala in naložbene podpore za mala in srednje velika podjetja, obenem pa bo postavil za prihodnost zanesljive temelje za digitalne in zelene prehode ter trajnostni socialno-ekonomski razvoj.«

Tem usmeritvam in pobudam sledimo s spremembo OP 14-20. Sledimo tudi njunemu pozivu o hitrem sprejetju predloga React-EU, kot tudi zakonodajnega okvirja za obdobje 2021-2027.

Pred predstavitvijo obeh vsebinskih predlogov sklopov predlaganih sprememb OP je v naslednjih poglavjih najprej predstavljen vpliv epidemije COVID-19 v Sloveniji in stanje izvajanja OP ter že izvedeni ukrepi za blažitev epidemije COVID-19 s sredstvi OP. Navedeno predstavlja ključen okvir pri razumevanju stanja ter pripravljenega predloga spremembe OP znotraj sredstev evropske kohezijske politike v Sloveniji.

## 1.1 Vpliv epidemije COVID-19 v Republiki Sloveniji


Spopadanje z epidemijo COVID-19 je močno vplivalo na gospodarsko aktivnost v Republiki Sloveniji in bo imelo tako kratkoročne kot dolgoročne posledice. Ustrezen in hiter odziv na posledice epidemije pa je ključen pri blaženju posledic krize za državljane.

Kazalniki gospodarske aktivnosti[[1]](#footnote-1) v Sloveniji so bili maja in junija precej nižji kot v enakem obdobju lani, gospodarska klima je ostala do koca junija 2020 znatno pod ravnjo z začetka leta. V aprilu so sicer najgloblji upad aktivnosti zabeležili v storitvenih dejavnostih, zaradi prepovedi opravljanja večine storitev so bile te še posebej močno prizadete, med njimi najbolj gostinstvo, rekreacijske, športne, kulturne in osebne storitve, v storitvah hotelskih nastanitev in v prometu.

Na Uradu RS za makroekonomske analize in razvoj (UMAR) ocenjujejo, da so se razmere na trgu dela ob izrazitem upadu gospodarske aktivnosti močno poslabšale, z okoli 10-odstotnim zmanjšanjem izstopajo gostinstvo in druge primerljive dejavnosti. Konec junija je bilo število registriranih brezposelnih 89.377, kar je 26,3 % več kot lani.

Javnofinančne razmere so se zaradi globokega upada gospodarske aktivnosti in obsežnih ukrepov za blaženje posledic epidemije do maja izrazito poslabšale. Prihodkov je bilo v prvih petih mesecih medletno manj za 9,2 %, na znižanje pa je vplivalo več dejavnikov: nižja gospodarska aktivnost, odobreni odlogi, obročno odplačevanje in oprostitev davčnih obveznosti, ki jih je omogočila interventna zakonodaja v času epidemije, ter lani sprejeta davčna reforma, ki znižuje prihodke iz dohodnine. Odhodki so se povečali za 11,4 %, predvsem zaradi izplačil ukrepov za blaženje posledic epidemije ranljivim skupinam, ki so okrepila zlasti rast transferjev posameznikom in gospodinjstvom, subvencije ter transferje za nakup zaščitne opreme. Vse to zmanjšuje manevrski prostor Vladi Republike Slovenije za morebitne dodatne ukrepe, ki bodo zagotovo potrebni.

**Tabela 1: Mesečni kazalniki gospodarske aktivnosti v Sloveniji:**




Glede na analizo Urada za makroekonomske analize in razvoj[[2]](#footnote-2) v povezavi z učinki COVID-19 epidemije so se življenja ljudi v Sloveniji zaradi COVID 19 zelo spremenila. To še posebej velja za določene skupine prebivalstva, predvsem tiste, ki potrebujejo zdravstveno oskrbo in oskrbo v domovih za starejše, saj so se čakalne dobe na področju zdravstva in oskrbe starejših zaradi posledic COVID-19 še podaljšale. Zaradi pomanjkanja zdravstvenih kapacitet se je poslabšala dostopnost ljudi do zdravstvenih storitev. Podobno se je poslabšal položaj starejših, ki potrebujejo domsko oskrbo, saj Slovenija beleži primanjkljaj 10.000 postelj v domovih za starejše.

UMAR tako v poletni napoved gospodarskih gibanj 2020 z 24. 6. 2020 ugotavlja, da koronavirus v kombinaciji s strogimi zdravstvenimi in zaščitnimi ukrepi pomeni velik negativen šok za gospodarsko aktivnost, ki se bo letos močno skrčila. Globina padca BDP in dinamika okrevanja (bo)sta ključno odvisni od epidemioloških razmer ter obsega in vsebine ukrepov ekonomskih politik. V osrednjem scenariju poletne napovedi UMAR za letos predvideva 7,6-odstotni upad BDP in 4,5-odstotno rast leta 2021. V večini dejavnosti raven pred izbruhom epidemije tudi prihodnje leto še ne bo dosežena. Ob prisotnosti virusa in ohranjanju nekaterih omejitvenih ukrepov bo okrevanje potekalo postopno in diferencirano po posameznih dejavnostih. Negotovost in tveganja za še večji letošnji upad BDP, povezana z morebitnimi ponovitvami večjih izbruhov epidemije, ostajajo visoka. Ponovna uvedba strogih ukrepov za omejitev širjenja koronavirusa bi lahko privedla do globljega padca BDP.

Glede na zgoraj navedeno in hkrati tudi na bistveno bolj zaostreno javnofinančno sliko je Vlada RS prisiljena k bolj rigoroznemu postavljanju prioritet. Glede na omejene javne finančne vire to pomeni, da se je potrebno osredotočiti na izvedbo tistih programov, ki na dolgi rok prinašajo največjo možno dodano vrednost in prispevajo k ohranitvi in ustvarjanju novih delovnih mest predvsem za mlade, hkrati pa učinkovito blažijo učinke krize COVID-19. Pri tem je potrebno najti ustrezno ravnovesje med kratkoročnimi in dolgoročnimi ukrepi in učinki. To velja tudi pri porabi dodatnih sredstev iz naslova EU. Samo na ta način bo namreč Slovenija lahko izboljšala ali vsaj ohranila stopnjo blaginje, ki jo pričakujejo njeni prebivalci, ob tem pa je seveda treba imeti pred očmi tudi pozitivne kratkoročne vplive na pogoje gospodarjenja podjetniškega sektorja, kot tudi na dolgoročno ureditev področja, ki bo Republiko Slovenijo bolj pripravila na tovrstne krize. Konkretno, kar se tiče React dela dodatnih evropskih sredstev, je potrebno poudariti, da je rok za porabo sredstev tega dela daleč najkrajši, zaradi česar bo realna izvedljivost predlaganih javnih razpisov, projektov in programov poleg vsebinske ustreznosti glavno merilo za sofinanciranje iz evropskih kohezijskih sredstev.

Ob tem je potrebno dodati, da je epidemija nadpovprečno prizadela starejše, še zlasti populacijo, ki prebiva v domovih za starejše osebe (v prvem valu epidemije odstotek starejših umrlih, ki so prebivali v DSO, znašal po podatkih NIJZ blizu 80% med vsemi umrlimi). Zato je znaten del ukrepov iz React-EU namenjen naslavljanju navedene problematike.



V Republiki Sloveniji so bile zadnje kapacitete v domovih za starejše (z eno izjemo) pridobljene v letu 2009. V zadnjih enajstih letih je nastal velikanski primanjkljaj na področju oskrbe starejših, saj na posteljo čaka preko 10.000 starostnikov. Pandemija COVID-19 je te razmere še poslabšala, saj sprejem novih upravičencev zaradi epidemije ni bil mogoč, poleg tega pa je bilo potrebno zagotoviti dodatne kapacitete za potrebe karanten. Sprememba OP 14-20, ki v okviru pobude React-EU naslavlja to problematiko, pomeni samo majhen kamenček v mozaiku reševanja nastale problematike. Nadaljnji ukrepi bodo sledili v okviru Načrta za okrevanje in odpornost in v okviru VFO 2021-2027. MDDSZ v teh dneh zaključuje razpis za zagotovitev novih 1000 postelj v okviru koncesijskih storitev oskrbe starejših. Vsi ukrepi bodo samo delno ublažili nastali primanjkljaj, zato je zagotovitev sredstev iz React-EU nujna.

## 1.2 Izvedeni ukrepi za omilitev posledic covid-19 v okviru OP 14-20

Pri razumevanju stanja izvajanja OP v je potrebno vzeti v ozir tudi vse aktivnosti, ki smo jih izvedli v Sloveniji v povezavi s hitrim odzivom na epidemijo COVID-19, ki je deloma že bila vključena v predlog spremembe OP 5.0 v okvir veljavnega OP14-20 brez dodatnih sredstev. Ker je bila potrebna hitra reakcija na epidemijo, v okviru sprememb 5.0 niso bile vključene spremembe **zaradi identificiranih tveganj v izvajanju OP14-20**, kar vključujemo v spremembo OP14-20 6.0.

V skladu s Sklepi Sveta EU z julija 2020 so bila Sloveniji dodeljena **dodatna sredstva React-EU, ki se v okviru spremembe OP 14-20 načrtujejo v novi, ločeni 15. prednostni osi.** Gre za sredstva, ki naslavljajo najbolj pereč kratkoročni izziv po epidemiji (aktivnosti, povezane z socialnim varstvom, krepitve kapacitet oskrbe starejših), najbolj prizadete sektorje (zdravstvo, promet) ter hkrati ohranjajo zaposlitve, omogočajo nova delovna mesta in nadaljnjo digitalizacijo (tako podjetij kot vzgojno-izobraževalnih zavodov) in spodbujajo raziskave in razvoj, ki pa bodo skupaj z zelenim prehodom bolj intenzivno podprte v ostalih, bolj srednjeročnih mehanizmih financiranja (RRF, VFO21-27).

## 1.3 Stanje izvajanja OP 14-20 na dan 31. 8. 2020

Slovenija je pri izvajanju kohezijske politike razdeljena na dve kohezijski regiji, in sicer na kohezijsko regijo Vzhodna Slovenija in kohezijsko regijo Zahodna Slovenija. Na podlagi enotne metodologije EU so sredstva ESRR in ESS razdeljena tako, da kohezijski regiji Vzhodna Slovenija pripada 60,6 % razpoložljivih sredstev in kohezijski regiji Zahodna Slovenija 39,4 % razpoložljivih sredstev. Za osnovno delitev med skladoma (tj. ESRR in ESS) so bile upoštevane razlike v njuni razvitosti, potrebah in stanju na trgu dela ter v napovedih povečevanja stopnje tveganja revščine. Stanje izvajanja prikazujemo skupaj z že izvedenimi aktivnosti na področju odziva na epidemijo COVID-19 in potrjenimi ukrepi na tem področju.

V okviru razpoložljivih sredstev v vrednosti 3.067.924.925 EUR (EU del)[[3]](#footnote-3) za programsko obdobje 2014–2020 je **razdelitev sredstev po skladih** naslednja:

* ESRR: 1.416.685.363 EUR;
* ESS: 718.769.595 EUR;
* KS: 914.046.895 EUR;
* YEI: 18.423.072 EUR

V okviru **razdelitve** razpoložljivih sredstev posameznih skladov glede na **geografsko upravičenost**, kamor spada razdelitev na obe kohezijski regiji, je stanje naslednje:

* kohezijski regiji Zahodna Slovenija je iz ESRR in ESS skupaj namenjenih 849 mio EUR razpoložljivih sredstev;
* kohezijski regiji Vzhodna Slovenija je iz ESRR in ESS skupaj namenjenih 1,305 mrd EUR razpoložljivih sredstev (zajeta so tudi sredstva pobude za zaposlovanje mladih, v nadaljnjem besedilu: YEI);
* obema regijama je skupaj na voljo še 914 mio EUR iz sklada KS, ki se ne deli med regijama in se izvaja na območju celotne Slovenije.

Iz tabele 1 in tabele 2 je razvidno stanje izvajanja po posameznih prednostnih oseh in po posameznih skladih:

* odločitve o podpori v skupni vrednosti 2.960.704.662 EUR (EU del), kar je 97 % vseh razpoložljivih sredstev;
* znesek potrjenih operacij v skupni vrednosti 2.254.699.892 EUR (EU del), kar je 73 % razpoložljivih sredstev;
* izplačila iz državnega proračuna v skupni vrednosti 1.234.717.432 EUR (EU del), kar je 40 % razpoložljivih sredstev;
* certificirani izdatki v skupni vrednosti 1.132.991.896 EUR (EU del), kar je 37 % razpoložljivih sredstev.

Glede na to, da je dejanska realizacija na projektih (izplačila) na terenu nižja od načrtovane (tako v odločitvah o podpori kot v operacijah) ter glede na dejstvo, da je trenutno certificiranih 37 %razpoložljivih sredstev na projektih v izvajanju, na katerih pa je angažiranih 73% vseh sredstev, upoštevajoč tudi dejstvo, da je/bo določen del izdatkov kot posledica ugotovitev različnih organov nadzora neupravičen do sofinanciranja, je smiselno in nujno potrebno, da se potrjuje projekte z načrtovanimi sredstvi nad predvidenimi pravicami porabe na posamezni prednostni osi, s ciljem, da bo končna realizacija certificiranih in s strani EU potrjenih izdatkov lahko dosegla 100% razpoložljivih sredstev.

Izhajajoč iz stanja izvajanja, kjer podpovprečno nizki % na oseh 2,4 in 5 narekujejo potrebno reakcijo, je izpeljana sprememba obstoječega OP 14-20 , ki sledi v poglavju 3.

**Tabela 3: Stanje izvajanja po regijah in skladih skupaj: obdobje od 1. 1. 2014 do 31. 8. 2020**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Sklad** | **Regija** | **Vsa razpoložljiva sredstva\*** | | | A | | | | B | | | | C | | | D | |
| **Odločitve o podpori\*\*** | | | | **Potrjene operacije\*\*\*\*** | | | | **Izplačila iz državnega proračuna\*\*\*\*\*\*** | | | **Certificirani izdatki (EU del)** | |
| **EUR** | **EU del (EUR)** | **%** | **EUR\*\*\*** | **%** | **EU del (EUR)** | **% EU del** | **EUR\*\*\*\*\*** | **%** | **EU del (EUR)** | **% EU del** | **EU + SI del (EUR)** | **EU del (EUR)** | **% EU del** | **EUR** | **%** |
| **4/3\*100** | **6/3\*100** | **8/4\*100** | **10/3\*100** | **12/4\*100** | **15/4\*100** | **17/4\*100** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** |
| **ESRR** | Vzhodna | 1.156.176.788 | 907.392.844 | 78% | 1.094.862.493 | 95% | 759.417.214 | 84% | 1.001.848.735 | 87% | 531.060.256 | 59% | 293.738.805 | 248.594.214 | 27% | 239.703.666 | 26% |
| Zahodna | 665.929.422 | 509.292.519 | 76% | 733.849.032 | 110% | 482.471.186 | 95% | 721.367.812 | 108% | 415.644.926 | 82% | 251.180.695 | 215.707.431 | 42% | 209.056.211 | 41% |
| **Skupaj ESRR** | | 1.822.106.210 | 1.416.685.363 | 78% | 1.828.711.525 | 100% | 1.241.888.400 | 88% | 1.723.216.548 | 95% | 946.705.182 | 67% | 544.919.500 | 464.301.645 | 33% | 448.759.877 | 32% |
| **ESS** | Vzhodna | 474.341.949 | 379.473.557 | 80% | 546.300.022 | 115% | 449.688.282 | 119% | 448.273.474 | 95% | 359.056.830 | 95% | 238.999.384 | 190.660.810 | 50% | 143.346.804 | 38% |
| Zahodna | 424.120.049 | 339.296.038 | 80% | 497.313.623 | 117% | 407.655.860 | 120% | 391.967.112 | 92% | 309.855.267 | 91% | 211.034.819 | 168.908.111 | 50% | 130.804.892 | 39% |
| **Skupaj ESS** | | 898.461.998 | 718.769.595 | 80% | 1.043.613.645 | 116% | 857.344.142 | 119% | 840.240.587 | 94% | 668.912.097 | 93% | 450.034.203 | 359.568.921 | 50% | 274.151.696 | 38% |
| **KS** | Celotna SLO | 1.075.349.290 | 914.046.895 | 85% | 1.894.873.422 | 176% | 843.049.048 | 92% | 973.144.118 | 90% | 620.448.043 | 68% | 447.311.455 | 393.538.568 | 43% | 393.007.957 | 43% |
| **Skupaj KS** | | 1.075.349.290 | 914.046.895 | 85% | 1.894.873.422 | 176% | 843.049.048 | 92% | 973.144.118 | 90% | 620.448.043 | 68% | 447.311.455 | 393.538.568 | 43% | 393.007.957 | 43% |
| **YEI** | Vzhodna | 20.725.956 | 18.423.072 | 89% | 20.725.956 | 100% | 18.423.072 | 100% | 20.963.900 | 101% | 18.634.569 | 101% | 18.690.731 | 17.308.298 | 94% | 17.072.366 | 93% |
| **Skupaj YEI** | | 20.725.956 | 18.423.072 | 89% | 20.725.956 | 100% | 18.423.072 | 100% | 20.659.400 | 100% | 18.634.569 | 101% | 18.690.731 | 17.308.298 | 94% | 17.072.366 | 93% |
| **OP** | Vzhodna | 1.651.244.693 | 1.305.289.473 | 79% | 1.661.888.471 | 101% | 1.227.528.569 | 94% | 1.471.086.110 | 89% | 908.751.655 | 70% | 551.428.920 | 456.563.322 | 35% | 400.122.836 | 31% |
| Zahodna | 1.090.049.471 | 848.588.557 | 78% | 1.231.162.654 | 113% | 890.127.045 | 105% | 1.113.334.924 | 102% | 725.500.193 | 85% | 462.215.514 | 384.615.542 | 45% | 339.861.103 | 40% |
| Celotna SLO | 1.075.349.290 | 914.046.895 | 85% | 1.894.873.422 | 176% | 843.049.048 | 92% | 973.144.118 | 90% | 620.448.043 | 68% | 447.311.455 | 393.538.568 | 43% | 393.007.957 | 43% |
| **Skupaj OP** | | **3.816.643.454** | **3.067.924.925** | **80%** | **4.787.924.548** | **125%** | **2.960.704.662** | **97%** | **3.557.565.152** | **93%** | **2.254.699.892** | **73%** | **1.460.955.889** | **1.234.717.432** | **40%** | **1.132.991.896** | **37%** |

**Tabela 4: Stanje izvajanja po prednostnih oseh skupaj: obdobje od 1. 1. 2014 do 31. 8. 2020**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **OS** | **Vsa razpoložljiva sredstva\*** | | | **A** | | | | **B** | | | | **C** | | | **D** | |
| **Odločitve o podpori\*\*** | | | | **Potrjene operacije\*\*\*\*** | | | | **Izplačila iz državnega proračuna\*\*\*\*\*\*** | | | **Certificirani izdatki (EU del)** | |
| **EUR** | **EU del (EUR)** | **%** | **EUR\*\*\*** | **%** | **EU del (EUR)** | **% EU del** | **EUR\*\*\*\*\*** | **%** | **EU del (EUR)** | **% EU del** | **EU + SI del (EUR)** | **EU del (EUR)** | **% EU del** | **EUR** | **%** |
| **3/2\*100** | **5/2\*100** | **7/3\*100** | **9/2\*100** | **11/3\*100** | **14/3\*100** | **16/3\*100** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** |
| **1** | 622.858.564 | 498.286.850 | 80% | 683.094.169 | 110% | 480.166.386 | 96% | 917.971.812 | 147% | 416.768.003 | 84% | 224.648.077 | 188.517.045 | 38% | 204.999.684 | 41% |
| **2** | 53.736.229 | 42.988.982 | 80% | 55.301.216 | 103% | 44.240.971 | 103% | 25.829.988 | 48% | 20.663.990 | 48% | 15.075.975 | 12.060.642 | 28% | 9.208.996 | 21% |
| **3** | 585.481.818 | 427.385.857 | 73% | 627.016.951 | 107% | 444.282.381 | 104% | 499.362.767 | 85% | 322.058.771 | 75% | 182.713.169 | 164.205.312 | 38% | 145.145.193 | 34% |
| **4** | 361.637.662 | 304.640.000 | 84% | 686.710.737 | 190% | 235.133.339 | 77% | 284.067.038 | 79% | 137.816.559 | 45% | 94.343.225 | 83.807.414 | 28% | 121.712.240 | 40% |
| **5** | 111.858.533 | 92.805.685 | 83% | 107.606.372 | 96% | 77.118.623 | 83% | 87.217.469 | 78% | 63.194.656 | 68% | 11.325.639 | 9.280.321 | 10% | 5.845.691 | 6% |
| **6** | 520.866.427 | 433.421.915 | 83% | 648.556.105 | 125% | 352.927.561 | 81% | 358.476.116 | 69% | 270.048.397 | 62% | 209.047.982 | 175.852.547 | 41% | 163.367.252 | 38% |
| **7** | 398.005.621 | 331.527.572 | 83% | 677.681.590 | 170% | 270.010.986 | 81% | 337.536.252 | 85% | 189.423.686 | 57% | 145.555.896 | 133.546.669 | 40% | 120.908.413 | 36% |
| **8** | 361.409.953 | 290.970.269 | 81% | 477.320.440 | 132% | 403.219.510 | 139% | 359.956.572 | 100% | 290.749.766 | 100% | 190.376.598 | 154.208.769 | 53% | 111.435.804 | 38% |
| **9** | 288.219.618 | 230.575.691 | 80% | 286.075.971 | 99% | 233.992.218 | 101% | 185.902.474 | 65% | 141.918.168 | 62% | 102.313.075 | 81.847.004 | 35% | 63.473.102 | 28% |
| **10** | 291.100.668 | 232.880.534 | 80% | 309.501.106 | 106% | 236.283.843 | 101% | 276.260.437 | 95% | 221.008.350 | 95% | 169.986.371 | 135.986.286 | 58% | 112.063.156 | 48% |
| **11** | 78.592.476 | 62.873.980 | 80% | 85.719.461 | 109% | 63.392.905 | 101% | 82.025.893 | 104% | 61.419.283 | 98% | 35.518.280 | 28.414.344 | 45% | 21.915.023 | 35% |
| **12** | 105.337.690 | 89.537.036 | 85% | 105.271.905 | 100% | 89.481.119 | 100% | 105.271.949 | 100% | 89.481.157 | 100% | 59.054.166 | 50.194.633 | 56% | 39.110.589 | 44% |
| **13** | 21.453.139 | 17.162.510 | 80% | 20.684.107 | 96% | 16.547.285 | 96% | 20.684.107 | 96% | 16.547.285 | 96% | 11.481.754 | 9.185.568 | 54% | 7.673.291 | 45% |
| **14** | 16.085.056 | 12.868.044 | 80% | 17.384.419 | 108% | 13.907.535 | 108% | 17.002.277 | 106% | 13.601.821 | 106% | 9.515.682 | 7.610.878 | 59% | 6.133.461 | 48% |
| **Skupaj OP** | **3.816.643.454** | **3.067.924.925** | **80%** | **4.787.924.548** | **125%** | **2.960.704.662** | **97%** | **3.557.565.152** | **93%** | **2.254.699.891** | **73%** | **1.460.955.889** | **1.234.717.432** | **40%** | **1.132.991.896** | **37%** |

*Vir: e-MA, SVRK, e-CA, MFeRAC in MF*

# React-EU

Evropska komisija je v okviru predloga načrta za okrevanje Next Generation EU predlagala pobudo React-EU, ki obsega na ravni EU 47,5 milijard evrov[[4]](#footnote-4) dodanih sredstev. React-EU predstavlja most, s katerim se nadaljujejo in razširjajo ukrepi za odziv na krizo ter odpravo posledic krize, sprejeti v okviru Naložbene pobude v odziv na koronavirus (CRRI) ter naslednjo fazo, v kateri bo pobuda v okviru kohezijske politike 2021-2027 prispevala k dolgoročnemu zelenemu, digitalnemu in odpornemu okrevanja Evropske unije. Za Republiko Slovenijo bo po izračunih organa upravljanja na razpolago 312 mio EUR v stalnih cenah (ali 333 mio EUR v tekočih cenah).

## Vsebinske podlage za koriščenje sredstev

Usmeritev Evropske komisije[[5]](#footnote-5) (v nadaljevanju: EK) za načrtovanje porabe sredstev React-EU, je da se morajo sredstva osredotočiti predvsem na:

* krepitev odpornosti zdravstvenih sistemov;
* ohranjanje in ustvarjanje delovnih mest, zlasti za mlade;
* podporo najrevnejšim v naši družbi ter
* zagotavljanje obratnega kapitala in naložbene podpore malim in srednje velikim podjetjem
* postaviti temelje za prihodne digitalne in zelene prehode ter trajnostni socialno-ekonomski razvoj (upoštevaje priporočila EK posameznim državam članicam).

Skupini izziv je s dodatnimi sredstvi čim bolj ublažiti negativne učinke krize na družbo in podpreti najbolj prizadete regije v preostalih treh letih trenutnega programskega obdobja. Zato želimo s hitrim odzivom in spremembo OP 14-20 ter vključitvijo sredstev React-EU v operativni program to kar najbolje izkoristiti.

Skladno z umeritvijo EK smo pri pripravi predloga spremembe OP 14-20 sredstva v okviru pobude React-EU za Evropski sklad za regionalni razvoj (ESRR), Evropski socialni sklad (ESS) in Sklad za evropsko pomoč najbolj ogroženim (FEAD) predvideli v skladu s cilji ekonomske, socialne in teritorialne kohezije iz Pogodbe o delovanju Evropske unije.

Pri pripravi predlogov smo v Sloveniji sledili načelu, da mora biti okrevanje usmerjeno v prihodnost in odporno, z izrazitim poudarkom na spodbujanju zelenega in digitalnega prehoda.

Poleg tega smo upoštevali tudi, da so sredstva React-EU najprimernejša za zagotavljanje podpore na naslednjih področjih:

* ESRR: dodatni viri se bodo uporabili predvsem za podpiranje naložb v izdelke in storitve za **zdravstvene službe** ter za zagotavljanje podpore v obliki obratnih sredstev ali naložbene podpore za MSP, za naložbe, ki prispevajo k prehodu v zeleno in digitalno gospodarstvo, naložbe v osnovno infrastrukturo za zagotavljanje osnovnih storitev državljanom (naložbe v socialnovarstvene zavode s poudarkom na **domovih za starejše občane**) in gospodarski ukrepi v regijah, ki so najbolj odvisne od sektorjev, ki jih je kriza najbolj prizadela.
* ESS: dodatni viri se bodo uporabili predvsem za podporo **ohranjanju delovnih mest, vključno s shemami skrajšanega delovnega časa** in podporo samozaposlenim, za ustvarjanje delovnih mest, zlasti za mlade, podporo ukrepom za zaposlovanje mladih, razvoj znanj in spretnosti, še posebej v podporo zelenemu in digitalnemu prehodu ter izboljšanje dostopa do socialnih storitev splošnega interesa (s posebnim poudarkom na **kadrovski okrepitvi varstva starejših občanov**).
* FEAD: predlog uredbe o React-EU zagotavlja dodatno podporo najbolj ogroženim, saj je to ciljno skupino kriza COVID-19 nesorazmerno močno prizadela. **Dodatna sredstva bodo dodana obstoječi podpori najbolj ogroženim v obliki hrane in/ali osnovne materiale pomoči** ali programov, ki spodbujajo socialno vključenost. Prostovoljni prenos dodatnih nacionalnih sredstev v programe sklada FEAD (Operativni program za materialno pomoč najbolj ogroženim) v skladu s specifičnimi potrebami v vsaki državi članici bo predstavljal konkreten in viden prispevek k solidarnosti EU z najbolj ranljivimi skupinami. Pri ocenjevanju potreb po dodatnih sredstvih v okviru programov FEAD je treba posebno pozornost nameniti skokovitemu povečanju števila oseb, ki so najbolj ogrožene, vse od izbruha pandemije COVID-19 dalje.

## Ukrepi React-EU

Po sprejetem dogovoru Evropskega sveta o večletnem finančnem okviru in instrumentu za okrevanje z dne 21. 7. 2020 je organ upravljanja nemudoma pristopil k izvedbi postopkov za čim hitrejšo in kvalitetnejšo uporabo teh razpoložljivih sredstev. **Predvidevamo, da se bodo projekti v celoti (torej 100%) financirali iz EU sredstev.**

0U je dne 24.7. 2020 z dopisom št.303-7/2020/1 pozval vsa posredniška telesa, da pripravijo ukrepe, ki odgovarjajo na prioritete React-EU, z katere je za Republiko Slovenijo predvidenih dodatnih sredstev v predvideni višini 333 mio evrov (tekoče cene) in bodo usmerjena na področje zdravja, ohranjanju delovnih mest, socialnega varstva starejših in ostalih vsebin, ki jih naslavlja React-EU. Pri izvedbi s sredstvi React-EU je ključno, da imamo izvedljive in realne predloge, zato je bil ključen poudarek (poleg nujnosti naslavljanja krize po epidemiji) dan pripravljenosti projektov za izvedbo.

V tej fazi gre seveda za indikativne zneske, prav tako pa je brez celotne dokumentacije nemogoče z visoko stopnjo zanesljivosti ovrednotiti kakovost in predvidene učinke predlaganega ukrepa ter tudi samo izvedljivost. V okviru dodatnih sredstev React-EU je na razpolago 312 mio EUR evropskih sredstev v stalnih cenah 2018, v tekočih cenah, ki se dejansko programirajo v okviru spremembe OP 14—20, to znaša **333 mio EUR**. Z dodatno prerazporeditvijo 8,9 mio EUR na FEAD je skupaj na razpolago za programiranje v okviru spremembe OP 14-20 **324,1 mio EUR**.

Glede na to, da so resorji, ki so vsebinsko vključeni v izvajanje evropske kohezijske politike v Sloveniji, **izkazali veliko upravičenih potreb**, ki večkratno presegajo razpoložljiva sredstva, kar kaže na razsežnost problema epidemije in podhranjenost posameznih sektorjev v Republiki Sloveniji, je bil organ upravljanja primoran v osredotočenje pri vključevanju projektov v financiranje iz naslova React-EU.

Pri določanju, kateri projekti se lahko predvidoma uvrstijo v financiranje iz React-EU zaradi prevelikih upravičeno izkazanih potreb smo uporabili naslednja merila:

* vsebinska ustreznost glede na Usmeritev Evropske komisije za financiranje iz sredstev React-EU, torej:

· krepitev odpornosti zdravstvenih sistemov, vključno z zagotavljanjem preventive na najbolj kritičnem delu, to je zagotavljanju ustreznih pogojev za zmanjšanje ogroženosti starejših občanov;

· ohranjanje in ustvarjanje delovnih mest, zlasti za mlade;

· podporo najrevnejšim v naši družbi ter

· zagotavljanje obratnega kapitala in naložbene podpore malim in srednje velikim podjetjem;

· postavitev temeljev za prihodne digitalne in zelene prehode ter trajnostni socialno-ekonomski razvoj (upoštevaje priporočila EK posameznim državam članicam), vključno s ciljnim naslavljanjem najbolj prizadetega območja Slovenije.

* izvedljivost predlaganih ukrepov do konca obdobja upravičenosti, to je do 31.12.2023.

Predlog predvidene prerazporeditve sredstev je pripravljen na podlagi izkazanih potreb, ki imajo zadaj konkretne predloge, vseeno pa se v tem predlogu prikazuje samo indikativna vrednost namenjena za posamezno področje. Točni zneski in konkretni projekti pa se bodo izoblikovali tekom samega procesa potrjevanja in usklajevanja z vpletenimi resorji. Sredstva React-EU se bodo načrtovala v okviru ločene prednostne osi (PO 15) v okviru OP 14-20 in sicer za namene, ki jih predvideva predlog uredbe.

**Tabela 6: Pregled indikativne alokacije glede na prednostna področja**

|  |  |
| --- | --- |
| **Prednostno področje** | **Predvidena alokacija v mio EUR** |
| Krepitev odpornosti zdravstvenih sistemov | 141,70 EUR |
| DSO - dodatne domske kapacitete in socialne storitve | 97,90 EUR |
| Digitalni in zeleni prehod | 77,50 EUR |
| Ohranjanje in ustvarjanje delovnih mest | 47,50 EUR |
| Zagotavljanje obratnega kapitala in naložbene podpore malim in srednje velikim podjetjem | 13,00 EUR |
| Podpora najrevnejšim v naši družbi | 8,90 EUR |
| **Skupna vsota** | **386,00 EUR** |

Predvideni skupni znesek: **386 mio EUR**

Pravice porabe React-EU: **333 mio EUR**

Razlika: **-53 mio EUR**

Predlogi ukrepov presegajo pravice porabe za 53 mio EUR. Gre za indikativne vrednosti, ki se bodo tekom izvedbe seveda še prilagodile in racionalizirale. Poleg tega pa je glede na pretekle izkušnje, potrebno za 100 % črpanje potrditi več, kot je na voljo pravic porabe. Ker gre za izjemno kratko obdobje izvajanja, je ocena organa upravljanja, da je % dodatnih pravic porabe (15,9 % razpoložljivih sredstev ali 53 mio EUR) za zagotovitev 100 % certifikacije do konca programskega obdobja primeren. V kolikor pa bodo zaznane večje težave pri izvedbi, ki bi zahtevale angažiranje dodatnih projektov za porabo sredstev, bo to organ upravljanja v okviru vsebinskih sklopov, ki so na voljo, tudi predlagal.

1. **Področje krepitev odpornosti zdravstvenih sistemov**

Varstvo prebivalstva pred nalezljivimi boleznimi in bolnišničnimi okužbami obsega sistem družbenih, skupinskih in posamičnih aktivnosti in ukrepov za njihovo preprečevanje, obvladovanje, zdravljenje in odstranjevanje njihovih posledic. V obdobju epidemije COVID-19 so se pokazale pomanjkljivosti v sistemu zdravstvenega varstva pri zagotavljanju ustreznega odziva na tovrstne krize. Na podlagi teh izkušenj bomo, skladno s strateškimi izhodišči reformne zakonodaje in nacionalnega plana zdravstvenega varstva 2016--2025, izvedli naslednje ukrepe, ki vključujejo tudi najbolj nujne investicije v ureditev optimalnih prostorskih zmožnosti in zagotovitev opreme za učinkovito obravnavo nalezljivih bolezni, spremljanje nalezljivih bolezni in z njimi povezanim ukrepanjem, ukrepe za ozaveščanje prebivalstva in razvoj programov ter kadrovskih virov za obvladovanje epidemij, oskrba s kritično opremo in storitvami, zagotovitev medicinske opreme, zalog zaščitne in varovalne opreme za JZZ in socialno varstvene in vzgojno izobraževalne zavode, ki izvajajo zdravstveno dejavnost v javni mreži, ter zagotovitev dostopnosti do testiranja za nemoteno izvajanje zdravstvene dejavnosti v času povečanega kroženja virusa SARS-CoV-2. Ukrepi prispevajo k večji odpornosti zdravstvenega sistema in sistema DO, vključno z zagotovitvijo zadostnih količin kritične medicinske opreme, zadostnih zalog zaščitne in varovalne opreme in storitvami testiranja. Ukrepi bodo prispevali tudi k boljšemu obvladovanju epidemije in s tem h gospodarskemu okrevanju in blažitvi učinkov krize na zaposlenost, hkrati pa bo prispeval k nadaljnji digitalni preobrazbi zdravstvenega sistema.

Ključen je tudi hiter sprejem in izvajanje ukrepov, ki zagotavljajo kakovost, dostopnost storitev in učinkovite organizacije procesov ter okolja za, v povezavi z okužbo s SARS-CoV-2, ranljivo skupino starejših oseb.

1. **DSO - dodatne domske kapacitete in socialne storitve**

Kot izhaja že iz prej navedene točke so se v času epidemije kot najbolj ranljiva skupina izkazali starejši, še zlasti tisti, ki so prebivali v domovih za starejše. Zaradi v Sloveniji (tudi primerjalno na ravni EU) zelo visokemu deležu umrlih med starejšo populacijo, ki je prebivala v domovih za starejše, je posledično potrebno zagotoviti ustrezno kadrovsko podporo obstoječim ustanovam, hkrati pa zagotoviti ustrezne prostorske kapacitete, ki bodo preventivno delovale tudi na obremenitev zdravstvenega sistema pri morebitnih naslednjih valih epidemije (preko 10.000 starostnikov, ki čaka na sprejem v dom za starejše).

1. **Digitalni in zeleni prehod**

Prednostno se v okviru tega področja predvideva omogočiti in spodbuditi rast in razvoj MSP na osnovi vlaganj v uporabo digitalnega poslovanja v svojih dobaviteljskih in/ali prodajnih verigah, vključno na tujih trgih, dviga upravljavskih kapacitet, vpeljava digitalnih poslovnih modelov, izvedbe investicij za namene digitalne preobrazbe v proizvodnjo in poslovanje MSP, povečanje dodane vrednosti na zaposlenega ter ohranitev delovnih mest v podprtih podjetjih. Vlaganja (v znanje, usposobljenost, opremo, itd.) bodo MSP omogočala prestrukturiranje in modernizacijo poslovnih in proizvodnih procesov ter uvedbo novih digitalnih poslovnih modelov in s tem kratkoročno ohranitev tržnega položaja ter dolgoročno krepitev položaja na obstoječih in prodor na nove trge ter tržne niše. Prav tako bomo z ukrepom omogočili sofinanciranje storitev podpornega okolja na področju digitalizacije (EDIH), ki bodo spodbujale MSP k digitalni transformaciji prek povezovanja deležnikov na področju digitalizacije, razvoju digitalnih kompetenc, dostop do testnih okolij, prenosu dobrih praks, ozaveščenosti, itd. Digitalizacija bo podprta tudi na drugih vsebinah, v največji možni meri kot neke vrste horizontalna aktivnost, še posebej na področju zdravstva, vzgoje in izobraževanja, kjer bodo narejeni nadaljnji koraki k digitalnemu prehodu. Pole tega bodo ukrepi prispevali k zelenemu prehodu, še posebej na področju javnega potniškega prometa, ki je bil zaradi krize COVID-19 še posebej prizadet, saj je število potnikov upadlo za 90% glede na enaka obdobja preteklih let. Z večjo uporabo JPP se bodo zmanjšale tudi socialne razlike med državljani (neodvisnost od osebnega avtomobila). V okviru navedene spremembe OP so zaradi nujnosti ostalih kratkoročnih ukrepov ter omejenosti sredstev ukrepi digitalnega in zelenega prehoda predvideni v sorazmerno majhnem obsegu, bistven poudarek področju se načrtuje v okviru preostalih mehanizmov financiranja (RRF, VFO21-27).

1. **Podpora ohranitvi delovnih mest**

Ključen ukrep in finančno tudi največji iz sredstev React-EU je **ukrep skrajšanja delovnega časa**, ki je namenjen ohranitvi delovnih mest, ki bi bila sicer zaradi posledic epidemije koronavirusa ogrožena in premoščanju začasnega poslovnega zatišja v obdobju okrevanja po epidemiji ter pomoč pri ponovnem zagonu in postopnem povečanju poslovanja. Ukrepi tudi ščiti delavce, katerih zaposlitev je ogrožena, pred prehodom v brezposelnost in socialno stisko. Namen ukrepa je ohranitev zaposlitev za polni delovni čas in pomoč podjetjem pri premostitvi poslovne škode, nastale zaradi epidemije COVID-19. Zaradi posledic epidemije je pričakovati, da bodo imela podjetja težave pri zagotavljanju enakega obsega naročil in dela, kot v obdobju pred epidemijo. Okrevanje gospodarstva bo počasno, zato so nujni ukrepi za ohranitev delovnih mest. Ukrep skrajšanja delovnega časa z ohranjanjem delovnih mest preprečuje prehod zaposlenih v prizadetih sektorjih v odprto brezposelnost. V času dela s krajšim delovnim časom se bo spodbujalo usposabljanje delavcev, s čimer se bo omogočala njihova večja zaposljivost ter lažji prehod v drugo zaposlitev v primeru izgube zaposlitve.

1. **Zagotavljanje obratnega kapitala in naložbene podpore malim in srednje velikim podjetjem**

V času razglasitve epidemije COVID-19 je bilo več socialnih podjetji primorano ustaviti dejavnosti, saj niso opremljena z opremo, ki omogoča digitalno oziroma e-poslovanje. Zaradi možnosti ponovitve epidemije in nujnosti prehoda k digitalnemu poslovanju, ki omogoča zagotavljanje storitev in poslovanja na daljavo ter zmanjšuje obremenitev okolja je podpora tovrstnim podjetjem, ki hkrati zaposlujejo najbolj ranljive skupine na trgu dela, nujna za ohranjanje njihove konkurenčnosti in nadaljnjega poslovanja. Delno so se ta sredstva sicer že namenila tudi v okviru spremembe OP 5.0 in sicer z dodano okrepljenimi finančnimi instrumenti v višini 65 mio EUR.

1. **Podpora najrevnejšim v naši družbi**

Del sredstva React-EU se v Sloveniji namenja za materialno ogrožene (FEAD). V Republiki Sloveniji je teku sprememba operativnega programa za materialno pomoč najbolj ogroženim za obdobje 2014- 2020. Predvideva se, da se **sredstva v višini 8,9 mio EUR zagotovi iz sredstev React-EU.** Operativni program za materialno pomoč najbolj ogroženim za obdobje 2014- 2020 je v RS v pristojnosti Ministrstva za delo, družino, socialne zadeve in enake možnosti.

Namen teh sredstev je dobava in razdeljevanje hrane in/ali osnovne materialne pomoči najbolj ogroženim osebam, vključno z izvajanjem spremljevalnih ukrepov, ki so namenjeni izboljšanju socialne vključenosti ogroženih oseb. **Predvideva se dobava dodatnih 9.000 ton hrane v obdobju 2021-2023, ki bo razdeljena predvidoma 160.000 prejemnikom letno.**

Na podlagi sprejetih meril bodo v okviru prej navedenih vsebinskih področij ukrepanja izbrani ukrepi v predvideni skupni višini 386 mio EUR.

# Sprememba OP 14-20

V sklopu drugega dela, ki se nanaša na spremembe znotraj potrjenega OP predstavljamo predloge za prerazporeditev sredstev in ostalih potrebnih sprememb, ki so potrebne zaradi sprememb okoliščin, zaradi zaznanih tveganj in zaradi zagotovitve doseganja rezultatov do konca 2023, kot so predvideni v OP 14-20 ter posledično 100% porabe EU sredstev.

## Omejitve pri razporejanju pravic porabe

V okviru razporejanja pravic porabe znotraj OP je treba upoštevati pravila, ki jih je postavila EK v splošni uredbi glede pravic porabe evropske kohezijske politike in ki jih na kratko lahko strnemo v naslednje:

* za področje podnebnih sprememb se nameni najmanj 20% pravic porabe, z upoštevanjem prispevka, kot je za posamezno kodo intervencij predpisan s strani EU;
* tematska osredotočenost zahteva, da se v bolj razviti regiji (Zahodna Slovenija) najmanj 80% vseh pravic porabe ESRR, v manj razviti regiji (Vzhodna Slovenija) pa najmanj 50% vseh pravic porabe ESRR nameni dvema ali več prednostnim osem v okviru prednostnih osi 1 – mednarodna konkurenčnost raziskav, 2 – povečanje dostopnosti do IKT, 3 – dinamično in konkurenčno podjetništvo in 4 – trajnostna raba in proizvodnja energije ter pametna omrežja;
* prerazporejanje pravic porabe Evropskega sklada za regionalni razvoj (ESRR) in Evropskega socialnega sklada (ESS) med kohezijskima regijama ni mogoče;
* indikativni delež pravic porabe med ESRR in Kohezijskim skladom (KS) na eni strani in ESS na drugi strani, naj bi bil v razmerju 2/3:1/3, indikativni delež med ESRR in ESS pa ½:½.

## Predlagane spremembe OP

Pri predlaganih spremembah pravic porabe je organ upravljanja zasledoval cilj, da se ob zaključku programskega obdobja 2014-2020 v čim večji možni meri dosežejo načrtovani rezultati OP 14-20. Kjer na podlagi ocene tveganj OU to ni povsem zanesljivo, v spremembi OP 14-20 predlagamo določene prerazporeditve sredstev med posameznimi osmi OP 14-20, kar bo omogočalo optimalnejšo porabo vseh razpoložljivih sredstev. Pri tem organ upravljanja računa na razumevanje Evropske komisije, saj se posledično s prerazporeditvijo sredstev iz prednostnih osi, kjer je črpanje slabše, znižujejo tudi kazalniki okvira uspešnosti. Ob tem je potrebno upoštevati spremenjene okoliščine, ki so posledica epidemije COVID-19, ki bistveno spreminjajo pogoje izvajanja, zaradi česar je smiselna prilagoditev kohezijskih sredstev, da se bodo lahko namenila za okrevanje, ki bo generiralo dolgoročno rast in razvoj.

Pri tem predstavljamo samo prednostne osi, kjer so predlagane ključne spremembe s finančnim učinkom (na tehnični ravni bodo sledile še dodatne tehnične spremembe, ki se bodo usklajevale med SVRK in Evropsko komisijo).

#### **Prednostna os 2**

2.1 Širitev širokopasovnih storitev in uvajanje visokohitrostnih omrežij ter podpora uporabi nastajajočih tehnologij in omrežij za digitalno ekonomijo

Na področju PN 2.1 je glede na dolgotrajnost izvajanja javnih razpisov in ponavljanj le teh, obstaja tveganje za 100 % porabo sredstev. Predlaga se, da se prerazporedi 10 mio EUR pravic porabe in sicer v predlagani višini 6,4 mio EUR na ESRR vzhod in 4,6 mio EUR na ESRR zahod.

Predlaga se prerazporeditev na PN 4.4. - kolesarske povezave. S tem se ohranja potrebna tematska osredotočenost znotraj prvih 4 prednostnih osi. Hkrati pa je na tej prednostni naložbi tudi največ predvidenih projektov, ki bodo tudi z znanimi in že vračunanimi tveganji izpeljani preko pravic porabe, kar pomeni, da bodo še vedno v sorazmerno velikem deležu financirani iz integralnega proračuna RS.

Hkrati se na PN 4.4 zaradi večje jasnosti in glede na potrebe na tem področju razširi besedilo, ki bo zajemalo gradnjo in načrtovanje regionalnih kolesarskih povezav za zagotavljanje trajnostne mobilnosti; povezovanje mestnih območij z njihovim zaledjem. Kar vključuje načrtovanje celovitih povezav, katerih izgradnja se bo izvajala sukcesivno, posamezni deli tudi brez podpore kohezijskih sredstev ali v prihodnji finančni perspektivi.

Ob tem je potrebno dodati, da bomo na prednostni osi nadaljevali z Načrtom razvoja širokopasovnih omrežij naslednje generacije do leta 2020 in s tem pokritjem belih lis na področju širokopasovnih povezav.

#### **prednostna os 4**

Vzpostavitev nove prednostne prednostna naložba **4.5 - Spodbujanje energetske učinkovitosti, pametnega upravljanja z energijo in uporabe obnovljivih virov energije v stavbah zdravstvene infrastrukture posebnega pomena (COVID-19)**

Predlog spremembe:

Predlaga se novo prednostna naložbo **4.5 - Spodbujanje energetske učinkovitosti, pametnega upravljanja z energijo in uporabe obnovljivih virov energije v stavbah zdravstvene infrastrukture posebnega pomena (COVID-19)** in sicer z namenom implementacije posebnega ukrepa za izvajanje celovite energetske prenove bolnišničnih stavb pod posebnimi pogoji, ki poleg doseganja kazalnikov te prednostne naložbe dodatno sledi še s cilju izboljšanja zdravstvene infrastrukture, ki je v času po epidemiji COVID-19 ključnega pomena in osnova za vzdrževanje stabilnega zdravstvenega sistema. Pri bolnišnicah gre za stavbe izjemnega družbenega pomena, ki v nastali izredni situaciji zaradi vse večjih obremenitev ter zasedenosti predstavljajo tudi z vidika učinkovite rabe energije velik potencial. in ogromen prispevek h kazalnikom te prednostne naložbe. Zaradi izkazanega interesa v okviru napovedanih operacij s tovrstnimi stavbami ter problema zagotavljanja sredstev za nujna predhodna izvedbena dela, ki so pogoj za uspešno energetsko sanacijo stavb, sredstev za lastno udeležbo pri izvedbi energetske prenove v kolikor le ta ni v celoti sofinancirana ter zaradi nujnosti čimprejšnje izvedbe prenove bolnišničnih stavb, da se zagotovi ustrezna infrastruktura na zdravstvenem področju, se kot poseben ukrep izvaja energetska prenova zdravstvene infrastrukture. Le- ta se izvaja kot izjema od vzpostavljenega postopka potrjevanja operacij (neposredna potrditev operacij brez predhodnega povabila) ter vsebinske upravičenosti stroškov in stopnje sofinanciranja (zadnji dve izjemi bosta vključeni v interne dokumente MZI: [Navodila in tehnične usmeritve za energetsko prenovo javnih stavb](https://www.energetika-portal.si/fileadmin/dokumenti/podrocja/energetika/javne_stavbe/ntueps_feb2018.pdf), Navodila za delo posredniških organov in upravičencev pri ukrepu energetske prenove stavb javnega sektorja, [Podrobnejše usmeritve javnim partnerjem pri ukrepu energetske prenove stavb javnega sektorja](https://www.energetika-portal.si/fileadmin/dokumenti/podrocja/energetika/javne_stavbe/pujpeps_feb2018.pdf), [Priročnik upravičenih stroškov pri ukrepu energetske prenove stavb javnega sektorja](https://www.energetika-portal.si/fileadmin/dokumenti/podrocja/energetika/javne_stavbe/puseps_feb2018.pdf), [Smernice za energetsko prenovo stavb kulturne dediščine](https://www.energetika-portal.si/fileadmin/dokumenti/podrocja/energetika/javne_stavbe/smernice_kd_23.2.2017.pdf)).

V predlog spremembe OP EKP 2014-2020 dodajamo indikativni nabor prioritetnih projektov zdravstvene infrastrukture za CEPS:



*Glavni razlogi za predlagano spremembo:*

1. *Zagotavljanje doseganja ciljnih vrednosti vseh kazalnikov učinka operativnega programa za to prednostno naložbo (zmanjšanje letne porabe primarne energije v javnih stavbah, zmanjšanje emisij toplogrednih plinov in kazalnik skupne tlorisna površina energetsko prenovljenih stavb javnega sektorja) in s tem posledično tudi doseganje kazalnikov rezultata ter črpanje vseh predvidenih sredstev za ta specifični cilj.*
2. *Skrajšanje časa izvedbe investicij, ki bo zagotavljala čim prejšnjo ustrezno zdravstveno infrastrukturo, saj že intenzivno potekajo dejavnosti za realizacijo projektov med Ministrstvom za zdravje in Projektno pisarno za energetsko prenovo stavb na Ministrstvu za infrastrukturo (tudi v okviru projekta ELENA za pripravo zahtevane investicijske dokumentacije za uvrstitev projekta v načrt razvojnih programov – REP in DIIP).*
3. *Pospešitev investicij energetske sanacije za stavbe v državni lasti, ki imajo poseben družbeni pomen, še posebej v času epidemije COVID-19 in po njej in izkazujejo največji potencial za doseganje ciljev na področju učinkovite rabe energije, obnovljivih virov in zmanjšanja toplogrednih plinov.*

**Prednostna naložba 4.1.**

Predlog spremembe*:* prenos sredstev v višini 354.819.55 EUR EU dela sredstev Kohezijskega sklada z namenom uskladitve zneskov za namene izvajanja CTN.

Sredstva se prenese na PN 4.4 Kolesarske povezave, v okviru CTN.

**Prednostna naložba 4.3**

Predlog spremembe: Predlaga se znižanje sredstev v višini 8.356.150,29 EUR EU sredstev ki je bilo načrtovano za spodbujanje postavitve pametne infrastrukture, hranilnikov električne energije ter IKT naprav za aktivno vključevanje proizvodnje ter odjema, kar bi prispevalo k zniževanju koničnih obremenitev in k izboljšanju izkoriščenosti elektroenergetskega omrežja. Sredstva se prerazporedijo na prednostno naložbo 7.1 – železniška infrastruktura.

Obrazložitev:

V letu 2017 je bil objavljen Javni razpis za sofinanciranje nakupa in vgradnje pametnih števcev električne energije za obdobje 2017-2022, v okviru katerega je bilo razpisanih 13.897.800,00 EUR EU sredstev ter sklenjene tri pogodbe v vrednosti 11.541.649,71 EUR, kar predstavlja 321.859 priključenih uporabnikov. Zaključek operacij je predviden konec oktobra 2022, ko bosta predvidoma dosežena tudi oba kazalnika: delež priključenih uporabnikov na napredne merilne sisteme (85 %) in energetska učinkovitost števila dodatnih uporabnikov energije, priključenih na pametna omrežja (ciljna vrednost 300.000 uporabnikov).

V okviru implementacije PN 4.3 so bile predvidene tudi druge s tem povezane dejavnosti, in sicer pripadajoča IKT infrastruktura, izobraževalne in demonstracijske dejavnosti, hranilniki električne energije, koncepti regulacije napetosti, upravljanje porabe, idr., ki pa se v obdobju do konca leta 2023 še ne bodo izvedle. Z implementacijo Direktive (EU) 2019/44 Evropskega parlamenta in Sveta z dne 5. 6.2019 o skupnih pravilih notranjega trga električne energije in spremembo Direktive 2012/27/EU v nacionalno zakonodajo se bistveno spreminja zakonska ureditev področja pametnih omrežij in pametnih števcev. Glede na to, da je sprejetje omenjene Direktive (EU) 2019/44 v naš pravni red predvideno konec leta 2021, ocenjujemo, da je do konca leta 2023 časovno neizvedljiva objava novega razpisa in realizacija projektov, skladno s spremenjeno zakonodajo na področju pametnih omrežij.

#### 

#### **Prednostna os 5**

**5.1 Prilagajanje na podnebne spremembe**

Na področju PN 5.1 je glede najnižje stanje realizacije pravic porabe in sicer zgolj 10%.Obstaja tveganje za 100 % črpanje. Predlaga se, da se prerazporedi v predlagani višini 5,2 mio EUR Kohezijskega sklada. Predlaga se prerazporeditev na PN 6.1 - Boljše stanje okolja in biotske raznovrstnosti, kjer so potrebe zaradi povečanja pravic porabe iz leta 2017 najvišje (sicer predvideno financiranje projektov odvajanja in čiščenja voda ter pitne vode tudi iz integralnega proračuna RS).

#### **PREDNOSTNA OS 7**

**Prednostna naložba 7.1**

Predlog spremembe:

V točki 2.A.6.2. - Vodilna načela za izbiro operacij predlagamo vključitev opisa projekta »Varnostno-tehnična nadgradnja železniškega predora Karavanke«, ki je v obstoječem OP vključen v točki 2.A.6.4- Načrtovana uporaba velikih projektov med rezervne projekta za sofinanciranje iz sredstev EKP oz. IPE finančne perspektive 2014 – 2020.

Predlagamo vključitev projekta z naslednjim besedilom (OP EKP, str. 250):

“Varnostno-tehnična nadgradnja železniškega predora Karavanke, katere osnovni cilj je izboljšanje varnostno-tehničnih pogojev v predoru Karavanke, varnosti železniškega prometa in potnikov ter omogočanje učinkovitega reševanja v primeru nesreč in zagotovitev dviga kategorije proge D4. Prav tako bodo z izvedbo investicije izboljšani hitrostni parametri za učinkovito delovanje železniškega tovornega prometa in posledično tudi izboljšani pogoji odvijanja potniškega prometa. Varnostno-tehnično nadgradnjo železniškega predora je treba izvesti za zadostitev pogojev v skladu z Odločbo Evropske Komisije 2016/912 z dne 9. junija 2016 o popravku Uredbe Komisije (EU) št. 1303/2014 o tehnični specifikaciji za interoperabilnost v zvezi z »varnostjo v železniških predorih« železniškega sistema Evropske unije.

Za predmetni projekt je izdelana projektna dokumentacija na nivoju Izvedbenih načrtov ter izdelan in potrjen Investicijski program. Podpisani sta pogodba za glavna izvedbena dela in pogodba za prilagoditev signalno-varnostnih naprav na železniški postaji Jesenice. V postopku javnega naročanja pa je (1) izvedba signalno-varnostnih in telekomunikacijskih naprav ter elektroenergetskih komponent za nadgradnjo predora ter (2) izvedba vozne mreže, sevalnega kabla in GSM-R.”

Hkrati se prilagodijo vrednosti kazalnikov.

Zaradi zelo visoke stopnje zrelosti investicije ter nujnosti izvedbe del za povečanje varnosti odvijanja železniškega prometa v predoru Karavanke, je za povečanje hitrosti črpanja EU sredstev na področju vlaganj v železniško infrastrukturo, smiselna vključitev projekta v sofinanciranje iz sredstev Kohezijskega sklada. Vsi postopki javnega naročanja so bili izvedeni skupaj z Republiko Avstrijo, tako da se bo izvedba izvajala sočasno za celoten železniški predor. Podpisani sta pogodba za glavna izvedbena dela in pogodba za izvedbo nadgradnje signalno-varnostnih naprav na postaji Jesenice. V zaključni fazi sta še 2 javni naročili (za izvedbo signalno-varnostnih naprav in za postavitev vozne mreže). Podpis obeh pogodb je predviden v 09/2020. Dela se bodo izvajala v času dogovorjene polne zapore proge od 10/2020 – 07/2021. Predviden zaključek izvedbe del je konec 2021. Z izvedbo projekta se bo nadgradilo 6,09 km železniške proge. Prav tako se je popravila dolžina nadgradnje železniške proge Maribor-Šentilj-d.m. iz 17 km na 18,15 km, tako da znaša nova skupna dolžina nadgrajenih železniških prog do konca l. 2023 24,24 km.

Na osnovi izvedenega podrobnega izračuna kilometrov nove železniške proge, ki bo zgrajena v okviru izvede operacije *Del drugega tira Divača-Koper – Ukrep 3 (gradnja predora T8 in viaduktov V1 in V2),* se izvede uskladitev višine kazalnika »7.8 – Skupna dolžina novozgrajenih viaduktov in predorov brez opreme v km« iz 3,20 km na 4,90 km.

**Prednostna naložba 7.2**

Predlog spremembe:

V točki Opis vrste in primerov ukrepov, ki jim je namenjena podpora, in njihovega pričakovanega prispevka k posebnim ciljem, po potrebi vključno z opredelitvijo glavnih ciljnih skupin, posebnih ozemelj, na katera se nanašajo, in vrst upravičencev se pri Prednostni naložbi 7b - Izboljšanje regionalne mobilnosti s povezovanjem sekundarnih in terciarnih prometnih vozlišč z infrastrukturo TEN-T, tudi prek multimodalnih vozlišč v prvem in tretjem odstavku predlaga sprememba besedila v:

“V okviru te prednostne naložbe bomo sredstva vlagali v projekt identificiran v SRP na 3. razvojni osi, obvoznico Murska Sobota (1. etapa) in obvoznico Krško ter druge regionalne povezave na TEN omrežje, izhajajoče iz prometne strategije (izključno cestna infrastruktura), ki so v skupnem interesu regije in države in v pripravo dokumentacije za odseke 3. razvojne osi, z navezavami.

V okviru te prednostne naložbe bomo sredstva vlagali v konkretizacijo posameznih faz projekta identificiranih v SRP v okviru 3. razvojni osi ter v pripravo dokumentacije za posamezne odseke na različnih delih 3. razvojne osi, z navezavami.«

Redakcijski popravek je pripravljen zaradi večje jasnosti in se nanaša na bolj specifično opredelitev drugih odsekov 3. razvojne osi.

#### **PREDNOSTNA OS 9**

**Prednostna naložba 9.3**

Predlog spremembe:

V točki Opis vrste in primerov ukrepov, ki jim je namenjena podpora, in njihovega pričakovanega prispevka k posebnim ciljem, po potrebi vključno z opredelitvijo glavnih ciljnih skupin, posebnih ozemelj, na katera se nanašajo, in vrst upravičencev se pri Prednosti naložbi 9a doda ukrep: - krepitev odpornosti zdravstvenih sistemov, zaradi pandemije covid-19.

Zaradi izbruha nalezljive bolezni koronavirus COVID-19 je potrebno čim hitreje začeti z izvajanjem ukrepov, ki bodo pripomogli k čim bolj uspešni zajezitvi koronavirusa COVID – 19. Nekateri ukrepi se pričnejo izvajati pred potrditvijo spremembe OP 6.0, zato se jih vključi v prednostno naložbo 9.3.

**Tabela 8: Pregled predloga prerazporeditev pravic porabe OP**

|  |  |  |  |  |  |  |
| --- | --- | --- | --- | --- | --- | --- |
| **OS** | **PN** | **Sklad** | **Regija** | **Pravice porabe EU del OP, 5.0** | **predlagane spremembe** | **Pravice porabe, EU del, OP 6.0** |
| 2. | 2.1 Širitev širokopasovnih storitev in uvajanje visokohitrostnih omrežij ter podpora uporabi nastajajočih tehnologij in omrežij za digitalno ekonomijo | ESRR | Vzhod | 15.603.237,00 | - 6.371.533,53 | 9.231.703,47 |
| 2. | 2.1 Širitev širokopasovnih storitev in uvajanje visokohitrostnih omrežij ter podpora uporabi nastajajočih tehnologij in omrežij za digitalno ekonomijo | ESRR | Zahod | 8.885.745,00 | - 3.628.466,47 | 5.257.278,54 |
| 4. | 4.1 Spodbujanje energetske učinkovitosti, pametnega upravljanja z energijo in uporabo obnovljivih virov energije v javni infrastrukturi, vključno z javnimi stavbami, in stanovanjskem sektorju | KS | Celotna Slovenija | 148.960.000,00 | - 24.354.819,55 | 124.605.180,45 |
| 4. | 4.3 Razvoj in uporaba pametnih distribucijskih sistemov, ki delujejo pri nizkih in srednjih napetostih | KS | Celotna Slovenija | 19.897.800,00 | - 8.356.150,29 | 11.541.649,71 |
| 4. | 4.4 Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi | KS | Celotna Slovenija | 36.410.000,00 | 354.819,55 | 36.764.819,55 |
| 4. | 4.4 Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi | ESRR | Vzhod | 26.099.288,00 | 6.371.533,53 | 32.470.821,53 |
| 4. | 4.4 Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi | ESRR | Zahod | 17.932.912,00 | 3.628.466,47 | 21.561.378,47 |
| 4. | 4.5 Projekti zdravstvene infrastrukture za CEPS | KS | Celotna Slovenija | - | 24.000.000,00 | 24.000.000,00 |
| 5. | 5.1 Podpora naložbam za prilagajanje podnebnim spremembam, vključno s pristopi, ki temeljijo na ekosistemu | KS | Celotna Slovenija | 56.420.616,00 | - 5.200.000,00 | 51.220.616,00 |
| 6. | 6.1 Vlaganje v vodni sektor za izpolnitev zahtev pravnega reda Unije na področju okolja ter za zadovoljitev potreb po naložbah, ki jih opredelijo države članice in ki presegajo te zahteve | KS | Celotna Slovenija | 279.389.163,00 | 5.200.000,00 | 284.589.163,00 |
| 7. | 7.1 Razvoj in obnova celostnih, visokokakovostnih in interoperabilnih železniških sistemov ter spodbujanje ukrepov za zmanjševanje hrupa | KS | Celotna Slovenija | 158.000.000,00 | 8.356.150,29 | 166.356.150,29 |
| 15. | 15.1. Spodbujanje odprave posledic krize v okviru pandemije covid-19 in priprava zelenega, digitalnega in odpornega okrevanja gospodarstva | ESRR | Vzhod | - |  | 138.330.000,00 |
| 15. | 15.1. Spodbujanje odprave posledic krize v okviru pandemije covid-19 in priprava zelenega, digitalnega in odpornega okrevanja gospodarstva | ESRR | Zahod | - |  | 122.670.000,00 |
| 15. | 15.1. Spodbujanje odprave posledic krize v okviru pandemije covid-19 in priprava zelenega, digitalnega in odpornega okrevanja gospodarstva | ESS | Vzhod | - |  | 31.550.000,00 |
| 15. | 15.1. Spodbujanje odprave posledic krize v okviru pandemije covid-19 in priprava zelenega, digitalnega in odpornega okrevanja gospodarstva | ESS | Zahod | - |  | 31.550.000,00 |

# Prilagoditev kazalnikov OP 14-20

**Okvir uspešnosti po skladih in kategorijah regij – predlog spremembe**

#### **PREDNOSTNA OS 2**

2.1 Širitev širokopasovnih storitev in uvajanje visokohitrostnih omrežij ter podpora uporabi nastajajočih tehnologij in omrežij za digitalno ekonomijo

Na področju PN 2.1 se predlaga, da se prerazporedi 41 % pravic porabe in sicer v predlagani višini 6.371.534 na ESRR vzhod in 3.628.466 EUR na ESRR zahod. Iz tega razloga se tudi:

* Sorazmerno zniža kazalnik okvira uspešnosti konec leta 2023 in sicer 2.2 -Število novo priključenih gospodinjstev na novo zgrajenih širokopasovnih omrežjih z najmanj 100Mb/s
* Zniža finančni kazalnik.

**OP 5.0 – stanje**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Manj razvite | 2.2 -Število novo priključenih gospodinjstev na novo zgrajenih širokopasovnih omrežjih z najmanj 100Mb/s | število |  |  | 476 |  |  | 6.746,00 |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Bolj razvite | 2.2 -Število novo priključenih gospodinjstev na novo zgrajenih širokopasovnih omrežjih z najmanj 100Mb/s | število |  |  | 294 |  |  | 4.168,00 |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Bolj razvite | F1 -Vložena sredstva/izdatki | EUR |  |  | 4.156.500,00 |  |  | 22.022.181,00 |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Manj razvite | F1 -Vložena sredstva/izdatki | EUR |  |  | 5.091.000,00 |  |  | 31.714.047,00 |

**Predlog OP 6.0**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Manj razvite | 2.2 -Število novo priključenih gospodinjstev na novo zgrajenih širokopasovnih omrežjih z najmanj 100Mb/s | število |  |  | 476 |  |  | 3.980,00 |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Bolj razvite | 2.2 -Število novo priključenih gospodinjstev na novo zgrajenih širokopasovnih omrežjih z najmanj 100Mb/s | število |  |  | 294 |  |  | 2.459,00 |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Bolj razvite | F1 -Vložena sredstva/izdatki | EUR |  |  | 4.156.500,00 |  |  | 17.486.598,00 |
| 02 - Povečanje dostopnosti do informacijsko komunikacijskih tehnologij ter njihove uporabe in kakovosti | ESRR | Manj razvite | F1 -Vložena sredstva/izdatki | EUR |  |  | 5.091.000,00 |  |  | 23.749.630,00 |

Obrazložitev:

#### Pravice porabe se na prednostni naložbi nižajo. Iz tega razloga se sorazmerno nižajo tudi kazalniki okvira uspešnosti. In finančni kazalniki od kocu obdobja.

#### **PREDNOSTNA OS 4**

**OP 5.0 - stanje**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 04 - Trajnostna raba in proizvodnja energije in pametna omrežja | ESRR | Manj razvite | F1 -Vložena sredstva/izdatki | EUR |  |  | 2.270.000,00 |  |  | 32.624.110,00 |
| 04 - Trajnostna raba in proizvodnja energije in pametna omrežja | ESRR | Bolj razvite | F1 -Vložena sredstva/izdatki | EUR |  |  | 2.500.000,00 |  |  | 22.416.140,00 |
| 04 - Trajnostna raba in proizvodnja energije in pametna omrežja | Kohezijski sklad |  | F1 -Vložena sredstva/izdatki | EUR |  |  | 77.000.000,00 |  |  | 306.597.412,00 |

| **Prednostna naložba** | | **4iii - Spodbujanje energetske učinkovitosti, pametnega upravljanja z energijo in uporabe energije iz obnovljivih virov v javni infrastrukturi, vključno z javnimi stavbami, in stanovanjskem sektorju** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 4.41 | Skupna tlorisna površina energetsko prenovljenih stavb javnega sektorja | m2 | Kohezijski sklad |  |  |  | 1.271.160,00 | AU-URE 2020 | letno |
| CO32 | Energetska učinkovitost: Zmanjšanje letne porabe primarne energije v javnih stavbah | kWh/leto | Kohezijski sklad |  |  |  | 16.242.600,00 | Izvedbeni organ | Enkrat letno |
| CO34 | Zmanjšanje emisij toplogrednih plinov: Ocenjeno letno zmanjšanje emisij toplogrednih plinov | Tone ekvivalenta CO2 | Kohezijski sklad |  |  |  | 22.598,00 | Izvedbeni organ | letno |

**Predlog OP 6.0**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 04 - Trajnostna raba in proizvodnja energije in pametna omrežja | ESRR | Manj razvite | F1 -Vložena sredstva/izdatki | EUR |  |  | 2.270.000,00 |  |  | 40.588.527,00 |
| 04 - Trajnostna raba in proizvodnja energije in pametna omrežja | ESRR | Bolj razvite | F1 -Vložena sredstva/izdatki | EUR |  |  | 2.500.000,00 |  |  | 26.951.723,00 |
| 04 - Trajnostna raba in proizvodnja energije in pametna omrežja | Kohezijski sklad |  | F1 -Vložena sredstva/izdatki | EUR |  |  | 77.000.000,00 |  |  | 296.766.646,00 |

Obrazložitev:

Pravice porabe se na prednostni naložbi KS nižajo, pravice porabe na prednostni naložbi ESRR višajo. Iz tega razloga se sorazmerno spremeni tudi finančni kazalniki od kocu obdobja.

| **Prednostna naložba** | | **4iii - Spodbujanje energetske učinkovitosti, pametnega upravljanja z energijo in uporabe energije iz obnovljivih virov v javni infrastrukturi, vključno z javnimi stavbami, in stanovanjskem sektorju** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 4.41 | Skupna tlorisna površina energetsko prenovljenih stavb javnega sektorja | m2 | Kohezijski sklad |  |  |  | 1.204.370,00 | AU-URE 2020 | letno |
| CO32 | Energetska učinkovitost: Zmanjšanje letne porabe primarne energije v javnih stavbah | kWh/leto | Kohezijski sklad |  |  |  | 11.900.460,00 | Izvedbeni organ | Enkrat letno |
| CO34 | Zmanjšanje emisij toplogrednih plinov: Ocenjeno letno zmanjšanje emisij toplogrednih plinov | Tone ekvivalenta CO2 | Kohezijski sklad |  |  |  | 21.425,62 | Izvedbeni organ | letno |

| **Prednostna naložba** | | ***4f*  - Spodbujanje energetske učinkovitosti, pametnega upravljanja z energijo in uporabe energije iz obnovljivih virov v stavbah zdravstvene infrastrukture posebnega pomena (COVID-19)** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 4.41 | Skupna tlorisna površina energetsko prenovljenih stavb javnega sektorja | m2 | Kohezijski sklad |  |  |  | 65.790,00 | AU-URE 2020 | letno |
| CO32 | Energetska učinkovitost: Zmanjšanje letne porabe primarne energije v javnih stavbah | kWh/leto | Kohezijski sklad |  |  |  | 4.342.140,00 | Izvedbeni organ | Enkrat letno |
| CO34 | Zmanjšanje emisij toplogrednih plinov: Ocenjeno letno zmanjšanje emisij toplogrednih plinov | Tone ekvivalenta CO2 | Kohezijski sklad |  |  |  | 1.172,38 | Izvedbeni organ | letno |

Obrazložitev:

Ker se predlaga podpora energetske prenove stavb zdravstvene infrastrukture posebnega pomena (COVID -19) v okviru nove prednostne naložbe, se ciljne vrednosti kazalnikov 4.41, CO32 in CO34 za leto 2023 ločeno načrtujejo v okviru prednostne naložbe 4.5 (4.f). Posledica navedenega je znižanje ciljnih vrednosti kazalnikov 4.41, CO32 in CO34 za leto 2023 na prednostni naložbi 4.1 (4.iii).

**PREDNOSTNA OS 5**

**OP 5.0 - stanje**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 05 - Prilagajanje na podnebne spremembe | Kohezijski sklad |  | F1 -Vložena sredstva/izdatki | EUR |  |  | 12.500.000,00 |  |  | 67.012.722,00 |

**Predlog OP 6.0**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 05 - Prilagajanje na podnebne spremembe | Kohezijski sklad |  | F1 -Vložena sredstva/izdatki | EUR |  |  | 12.500.000,00 |  |  | 60.895.075,00 |

Obrazložitev:

Pravice porabe se na prednostni naložbi nižajo. Iz tega razloga se sorazmerno nižajo tudi finančni kazalniki od kocu obdobja. Upošteva se tudi nižaje, ki a je potrebno upoštevati za prerazporeditve sredstev iz naslova okvira uspešnosti.

#### **PREDNOSTNA OS 6**

**OP 5.0 - stanje**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 06 - Boljše stanje okolja in biotske raznovrstnosti | Kohezijski sklad |  | F1 -Vložena sredstva/izdatki | EUR |  |  | 60.000.000,00 |  |  | 333.939.960,00 |

**Predlog OP 6.0**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 06 - Boljše stanje okolja in biotske raznovrstnosti | Kohezijski sklad |  | F1 -Vložena sredstva/izdatki | EUR |  |  | 60.000.000,00 |  |  | 340.057.607,00 |

Obrazložitev:

pravice porabe se na prednostni naložbi višajo. Iz tega razloga se sorazmerno zvišajo tudi finančni kazalniki od kocu obdobja.

#### **PREDNOSTNA OS 7**

**OP 5.0 - stanje**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 07 - Izgradnja infrastrukture in ukrepi za spodbujanje trajnostne mobilnosti | Kohezijski sklad |  | F1 -Vložena sredstva/izdatki | EUR |  |  | 69.000.000 |  |  | 262.461.506,00 |

| **Prednostna naložba** | | **7iii - Razvoj in obnova celostnih, visokokakovostnih in interoperabilnih železniških sistemov ter spodbujanje ukrepov za zmanjševanje hrupa** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 7.8 | Skupna dolžina novozgrajenih viaduktov in predorov brez opreme | km | Kohezijski sklad |  |  |  | 3,20 | MZI | letno |
| CO12a | Železniški: skupna dolžina obnovljenih ali posodobljenih železniških prog, od tega: TEN-T | km | Kohezijski sklad |  |  |  | 17,00 | MZI | letno |

**Predlog OP 6.0**

| **Prednostna os** | **Sklad** | **Kategorija regij** | **Kazalnik ali ključna faza izvajanja** | **Merska enota, če je ustrezno** | **Mejnik za leto 2018** | | | **Končna ciljna vrednost (za leto 2023)** | | |
| --- | --- | --- | --- | --- | --- | --- | --- | --- | --- | --- |
| **M** | **Ž** | **Skupaj** | **M** | **Ž** | **Skupaj** |
| 07 - Izgradnja infrastrukture in ukrepi za spodbujanje trajnostne mobilnosti | Kohezijski sklad |  | F1 -Vložena sredstva/izdatki | EUR |  |  | 69.000.000 |  |  | 272.292.271,00 |

| **Prednostna naložba** | | **7iii - Razvoj in obnova celostnih, visokokakovostnih in interoperabilnih železniških sistemov ter spodbujanje ukrepov za zmanjševanje hrupa** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 7.8 | Skupna dolžina novozgrajenih viaduktov in predorov brez opreme | km | Kohezijski sklad |  |  |  | 4,90 | MZI | letno |
| CO12a | Železniški: skupna dolžina obnovljenih ali posodobljenih železniških prog, od tega: TEN-T | km | Kohezijski sklad |  |  |  | 24,24 | MZI | letno |

Obrazložitev:

Pravice porabe se na prednostni naložbi višajo. Iz tega razloga se sorazmerno zvišajo tudi finančni kazalniki od kocu obdobja. Na osnovi vključitve projekta Varnostno-tehnična nadgradnja železniškega predora Karavanke, se ustrezno dopolni kazalnik dolžine obnovljenih ali posodobljenih železniških prog.

Kazalniki učinka »7.8 – Skupna dolžina novozgrajenih viaduktov in predorov brez opreme v km« se popravi iz 3,20 km na 4,90 km. Pri podrobnem obračunu kilometrov nove proge, ki bo zgrajena v okviru izvedbe operacije Del drugega tira Divača – Koper - Ukrep 3 (gradnja predora T8 in viaduktov V1 in V2), katera je bila v odobrena s strani EK v 09/2020, predlagamo, da se izvede uskladitev višine kazalnika v OP EKP.

#### **PREDNOSTNA OS 9**

**9.22 kazalnik učinka Število vključenih oseb**, *PN 9.4: Spodbujanje socialnega podjetništva in poklicnega vključevanja v socialna podjetja ter socialnega in solidarnega gospodarstva, da bi vsem olajšali dostop do zaposlitve* – doseganje kazalnika je ogroženo v kohezijski regiji Zahodna Slovenija. Že v času programiranja OP EKP 2014-2020 smo ugotavljali, da je socialno podjetništvo tudi zaradi Zakona o razvojni podpori Pomurski regiji bolj razvito v KRVS (72 % vseh so.p.), a smo predvidevali, da bo razvoj potekal v KRZS hitreje tudi zaradi sprejete strategije za obdobje 2014-2015 in Programa ukrepov za leti 2014-2015, ki naj bi omogočali podporno shemo za vse deležnike in razvoja dejavnosti v obstoječih in novih socialnih podjetjih. Zato smo tako sredstva kot tudi kazalnike načrtovali v razmerju 55 % KRVS in 45 % KRZS.

Iz podatkov, ki so objavljeni na spletni strani <https://podatki.gov.si/dataset/evidenca-socialnih-podjetij> (stanje na dan 31. 12. 2019), je razvidno, da je od 268 socialnih podjetij, kar 70 % registriranih v KRVS in le 30 % KRZS. Interes delodajalcev za preoblikovanje v socialno podjetje je bistveno nižji v zahodni kohezijski regiji kot vzhodni. Ugotavljamo, da izvedba programov praktičnega usposabljanja za ciljne skupine v delovnem okolju socialnega podjetništva v KRZS ne poteka v skladu z načrtovanim, saj ni dovolj socialnih podjetij, oz. obstoječa socialna podjetja za izvedbo programov usposabljanja niso zainteresirana. V skladu z navedenim smo že v začetku leta 2020 predlagali prerazporeditev sredstev iz te PN na PN 9.1: Aktivno vključevanje.

Zato predlagamo prilagoditev kazalnikov učinka 9.22.

**OP 5.0 – stanje**

| **Prednostna naložba** | | **9v - Spodbujanje socialnega podjetništva in poklicnega vključevanja v socialna podjetja ter socialnega in solidarnega gospodarstva, da bi vsem olajšali dostop do zaposlitve** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 9.22 | Število vključenih oseb | število | ESS | Manj razvite |  |  | 550,00 | Spremljanje | Letno |
| 9.22 | Število vključenih oseb | število | ESS | Bolj razvite |  |  | 450,00 | Spremljanje | Letno |

**Predlog OP 6.0**

| **Prednostna naložba** | | **9v - Spodbujanje socialnega podjetništva in poklicnega vključevanja v socialna podjetja ter socialnega in solidarnega gospodarstva, da bi vsem olajšali dostop do zaposlitve** | | | | | | | |
| --- | --- | --- | --- | --- | --- | --- | --- | --- | --- |
| **Identifikator** | **Kazalnik** | **Merska enota** | **Sklad** | **Kategorija regije (če je relevantno)** | **Ciljna vrednost (za leto 2023)** | | | **Vir podatkov** | **Pogostost poročanja** |
| **M** | **Ž** | **Skupaj** |
| 9.22 | Število vključenih oseb | število | ESS | Manj razvite |  |  | 700,00 | Spremljanje | Letno |
| 9.22 | Število vključenih oseb | število | ESS | Bolj razvite |  |  | 300,00 | Spremljanje | Letno |

# Ureditev kazalnikov in drugih povezanih vsebin v povezavi s spremembami izvajanja OP 14-20 zaradi covid-19

Evropska komisija od držav članic zahteva, da se natančno poroča koliko sredstev je bilo s sredstvi evropske kohezijske politike namenjenih za blažitev posledic COVID19 in za katere namene. Za ta namen je bil pripravljen s strani EK tudi dokument NON PAPER: List of programme specific indicators related to the cohesion policy responce to the COVID-19 pandemic, z dne 12.5.2020..

Skupaj se tako na ravni EK spremlja kazalnike iz nabora 33 kazalnikov učinka in ter 2 predlagana kazalnika za specifični kazalnik rezultata. Glede na to da se ukrepi za odziv na COVID v okviru OP 14-20 načrtujejo tudi v okviru obstoječih prednostnih osi, je v tabeli 9 predstavljen nabor dodatnih kazalnikov, ki se bodo spremljali v okviru posamezne prednostne osi.

Seznam vrednosti posameznih kazalnikov ni dokončen in se bo na tehnični ravni usklajeval z EK. Prav tako bo za te kazalnike potrebno poročati v okviru nove prednostne osi za React-EU, kjer imamo zgolj indikativni seznam predlogov. Iz tega razlog je v spodnji tabeli prikazano stanje za projekte, ki so že bili pripravljeni kot odziv na epidemijo COVID-19. Prav tako EK še ni nadgradila uradnega informacijskega sistema SFC, ki bi dopuščal vnos, pregled in poročanje o teh kazalnikih. Vseeno je skladno s priporočili EK namenjeno tej pomembni temi spremljanja odziva evropske kohezijske politike na COVID -19 ločeno poglavje, ki se ga bo tekom usklajevanja z EK dokončno uskladilo.

**Tabela 9: Predvideni kazalniki Covid 19 v OP po prednostnih oseh:**

|  |  |  |  |  |  |  |  |
| --- | --- | --- | --- | --- | --- | --- | --- |
| **ID** | ***Kazalnik* (naziv kazalnika)** | **Merska enota** | **Sklad** | **Kategorija regije** | **Ciljna vrednost (2023)** | **Vir podatka** | **Pogostost poročanja** |
| **Prednostna os 1** | | | | | | | |
| CV5 | Value of grants for R&D into COVID-19 treatments (medicines) and vaccines (total public cost) | EUR | ESRR | Celotna slovenija | 5.000.000 | Spremljanje | Letno |
| CV21 | Value of financial support to SMEs for working capital other than grants (financial instruments) in COVID-19 response (total public cost) | EUR | ESRR | Celotna slovenija | 2.500.000 | Spremljanje | Letno |
| **Prednostna os 3** | | | | | | | |
| CV20 | Value of non-repayable financial support to SMEs for working capital (grants) in COVID-19 response (total public cost) | EUR | ESRR | Celotna slovenija | 17.000.000 | Spremljanje | Letno |
| CV21 | Value of financial support to SMEs for working capital other than grants (financial instruments) in COVID-19 response (total public cost) | EUR | ESRR | Celotna slovenija | 62.500.000 | Spremljanje | Letno |
| CV22 | Number of SMEs supported with non-repayable financial support for working capital (grants) in COVID-19 response | število | ESRR | Celotna slovenija | 2.000 | Spremljanje | Letno |
| CV23 | Number of SMEs supported with working capital other than grants (financial instruments) in COVID-19 response | število | ESRR | Celotna slovenija | 1.500 | Spremljanje | Letno |
| **Prednostna os 8** | | | | | | | |
| CV31 | Number of participants supported in combating or counteracting the effects of the COVID-19 pandemic | število | ESS | Celotna slovenija | 39.000 | Spremljanje | Letno |
| CVR2 | Number of participants gaining a qualification upon leaving supported in actions combatting the effects of the COVID-19 pandemic | število | ESS | Celotna slovenija | 18.000 | Spremljanje | Letno |
| **Prednostna os 9** | | | | | | | |
| CV2\* | Value of medical equipment purchased (ventilators, beds, monitors, etc.) (total public cost) | EUR | ESS | Celotna Slovenija | 20.000.000 | Spremljanje | Letno |
| CV8 | Additional bed space created for COVID-19 patients (Including acute and ICU beds, also in field hospitals) | število | ESRR | Celotna Slovenija | 40 | Spremljanje | Letno |
| CV30 | Value of ESF actions to combat or counteract the effects of the COVID-19 pandemic (total public cost) | EUR | ESS | Celotna Slovenija | 25.000.000 | Spremljanje | Letno |
| CV33 | Number of entities supported in combating or counteracting the effects of the COVID-19 pandemic | število | ESRR | Celotna Slovenija | 40 | Spremljanje | Letno |
| **Prednostna os 10** | | | | | | | |
| CV4 | Value of IT equipment and software/licences financed in COVID-19 response (total public cost) | EUR | ESS | Celotna slovenija | 4.000 | Spremljanje | Letno |
| **Prednostna os 15** | | | | | | | |
|  | Bo dodatno dogovorjeno po dopolnjenem predlogu skladno s pripombami deležnikov. |  |  |  |  |  |  |

# Zaključek

S predlogom spremembe Operativnega programa za izvajanje evropske kohezijske politike za programsko obdobje 2014-2020, različico 6.0, želimo na organu upravljanja pravočasno in ustrezno načrtovati dodatna EU sredstva React-EU. Končni datum upravičenosti izdatkov za ta sredstva je 31.12.2023 in je torej časa za izvedbo sorazmerno malo. Prav tako pa potrebujemo hiter in ustrezen odziv za blažitev krize.

S pripravljenim predlogom ocenjujemo, da bodo dodatna sredstva EU, zagotovljena v okviru pobude React-EU imela velik pozitiven učinek in bodo uporabljena takoj in v skladu s potrebami in revizijo trenutnega programskega obdobja do leta 2023. Zato smo zagotovili hitro programiranje sredstev in ter hkrati tudi hiter prehod k izvedbi ukrepov.

V okviru spremembe OP predlagamo tudi določene prerazporeditve med prednostnimi osmi, s čimer ustvarjamo tudi pogoje za ključna cilja na področju evropske kohezijske politike, dosego zastavljenih (razvojnih) ciljev, kazalnikov in 100 % koriščenje evropskih sredstev veljavnega OP.

Poleg tega smo v gradivu predstavili, na kakšen način bomo uredili spremljanje kazalnikov in drugih povezanih vsebin za spremljanje odziva kohezijske politike na COVID-19 pandemijo.

1. VIR: Urad za makroekonomske analize in razvoj, [Ekonomsko ogledalo št. 5/2020](https://www.umar.gov.si/fileadmin/user_upload/publikacije/eo/2020/5_2020/EO_5_2020a.pdf). [↑](#footnote-ref-1)
2. Vplivi Covid-19 na nekatere vidike kakovosti življenja in družbene blaginje [↑](#footnote-ref-2)
3. Znesek upošteva t. i. tehnične prilagoditve v skladu s 7. členom Uredbe EU št. 1311/2013, na podlagi katere je skupna kohezijska ovojnica za Slovenijo v obdobju 2017–2020 višja za 56.025.157 EUR (tekoče cene), kar vključuje ESRR, ESS in KS. Znesek je bil vključen po spremembi OP EKP-ja. [↑](#footnote-ref-3)
4. V skladu z dogovorom, sprejetim na izrednem zasedanju Evropskega sveta med 17. in 21. julijem 2020. [↑](#footnote-ref-4)
5. dopis komisarke Elisa Ferreira in komisarja Nicolas Schmita z dne 29.7.2020 [↑](#footnote-ref-5)